വനിതാ കമ്മീഷന് സന്ദര്ശനം നടത്തി വെഞ്ഞാറമൂട്: ആത്മഹത്യ ചെയ്ത പ്ലസ് ടു വിദ്യാര്ഥി അല്ഫിയുടെ വാലഞ്ചേരിയിലുള്ള വീട്ടില് വനിതാകമ്മീഷന് അധ്യക്ഷ പി. സതീദേവിയെത്തി. പെണ്കുട്ടി ആത്മഹത്യ ചെയ്ത സംഭവത്തില് കാമുകനായ ജിഷ്ണുവിനെ ആത്മഹത്യാ പ്രേരണാ കുറ്റത്തിനും, പോക്സോ വകുപ്പ് പ്രകാരവും കിളിമാനൂര് പോലീസ് പിടികൂടിയിരുന്നു. കേസില് ഇനിയും പ്രതികളുണ്ടെന്ന് പെണ്കുട്ടിയുടെ മാതാപിതാക്കള് പി. സതീദേവിയോട് പറഞ്ഞു. തുടര്ന്നു സതീദേവി ആറ്റിങ്ങല് ഡിവൈഎസ്പിയുമായി ഫോണില് ബന്ധപ്പെട്ടു കേസിലെ ആരോപണ വിധേയരെ മുഴുവന് പിടികൂടാനുള്ള നടപടി സ്വീകരിക്കുവാന് ആവശ്യപ്പെട്ടു. പെണ്കുട്ടിയുടെ കുടുംബത്തിന് എല്ലാ പിന്തുണയും കമ്മീഷന് വാഗ്ദാനം ചെയ്തു. കമ്മീഷന് അധ്യക്ഷക്കൊപ്പം വനിതാ കമ്മീഷന് അംഗം ഇ.എം. രാധ, സിപിഎം ഏരിയാ സെക്രട്ടറി എസ്. ജയചന്ദ്രന്, ഒ.എസ്. അംബിക എംഎല്എ , മഹിളാ അസോസിയേഷന് സംസ്ഥാനകമ്മറ്റിയംഗം ഡി. സ്മിത, അസോസിയേഷന് ഏരിയാ സെക്രട്ടറി ശ്രീജാഷൈജുദേവ്, ഏരിയാ പ്രസിഡന്റ് ഡി. ശ്രീജ, ഏരിയാകമ്മറ്റിയംഗം എസ്. രാജലക്ഷ്മി അമ്മാള് തുടങ്ങിയവര് സംബന്ധിച്ചു.